TV 2 Nyheter

TV 2 Nyheter er et merkenavn for nyheter, og en TV-kanal eid og drevet av TV 2 Gruppen. Merkenavnet omfatter alle nyheter på fjernsyn, nett og nye medier. TV-kanalen sender nyheter hele døgnet, og ble Norges første riksdekkende nyhetskanal. Terje Svabø og Mah-Rukh Ali ledet kanalens første ordinære sending 15. januar 2007 klokken 12. De første syv månedene ble samtlige sendinger avviklet fra hovedkontoret i Bergen. Fra 12. august 2007 overtok Oslo-kontoret avvikling av sendingene på dagtid. Kanalen begynte med HD-sendinger høsten 2014.TV-kanalen hadde en markedsandel på 2 % i perioden januar–april 2012, en nedgang på 0,1 prosentpoeng sammenlignet med samme periode året før. I 2017 var seerandelen på 2,9%. Det mest sette programmet er en politipressekonferanse som ble vist under 22-Nyhetene fredag 18. januar 2018. Den hadde 202 000 seere. Før det var det ettermiddagen 22. juli 2011 som hadde rekorden med 174 000 seere.I 2022 byttet TV-kanelen navn fra TV 2 Nyhetskanalen til TV 2 Nyheter, i tråd med TV 2s merkevarestrategi.


== Nyhetssendinger ==


=== Hverdager (utenom «sommermodus») ===
Kanalen har sending med programleder(e) i studio live i tidsrommet kl. 06.30-19.00 og 21.00-23.30, men er bemannet hele døgnet. Derfor kan kanalen raskt gå på lufta med siste nytt – også når større nyhetshendelser skjer om natten. Gjennom natten sendes dagens nyhetssaker non-stop i Nyhetshjulet. Samtidig ruller det gjennom hele døgnet nyhetsoverskrifter nederst på skjermen som løpende oppdateres av NTB, TV 2 Nyhetene, TV 2 Sporten og NA24.no. Sendingene avvikles fra TV 2s lokaler i Bjørvika i Oslo fra kl. 06:30 til 10:30. Bergen overtar fra 10:30-Økonominyhetene til kl. 15:00. Oslo overtar fra 15:00-Nyhetene igjen til kl. 18:30. 18:30-Nyhetene sendes alltid fra Bergen. Sendingene mellom kl. 19 og 21 veksler mellom Oslo og Bergen. Bergen overtar samtlige nyhetssendinger fra 21-Nyhetene til 23-Nyhetene.


=== Helger ===
TV-kanalen TV 2 Nyheter utvidet sitt tilbud i helgene fra 4. januar 2009. Kanalen sender nyheter, vær, sport og aktuelle gjester i programmet Nyhetsmorgen fra kl. 08.00 til kl. 11.32 både lørdag og søndag. Utover dagen frem til kl. 13.30 veksler kanalen mellom nyhetssendinger, Underhuset og Nyhetshjulet. Siste direktesending fra kanalen  i helgene er mellom klokken 13.00-13.00. Med Gaza-krigen og lanseringen av Nyhetsmorgen (da kalt Nyhetsfrokost) fikk TV-kanalenTV 2 Nyheter ny seerrekord, med 433 000 seere søndag 4. januar 2009.Oslo og Bergen veksler mellom å avvikle helgesendingene annenhver uke. 18.30 og 21 Nyhetene produseres alltid i Bergen – også i helgene.


=== Sommermodus ===
Sommeren 2010 sendte kanalen direkte alle hverdager 08.00-14.00 (09.00-15.00 i helg), 17.00-17.30 og 22.00-22.30. I tillegg samsendes 18.30 og 21 Nyhetene. Utover disse tidene sendes nyheter i loop som oppdateres regelmessig.


== Programledere ==
Yvonne Fondenes
Arill Riise
Morten Sandøy
Elin Ludvigsen
Kjetil H. Dale
Sturla Dyregrov
Marte Lundgaard
Rune Kjos
Fin Gnatt (Sportsnyhetene)
Øyvind Brigg
Annemarta Giske (Sportsnyhetene)
Finn Erik Robstad
Robert Henriksen
Guri Solberg


== Se også ==
TV 2
TV 2 Zebra
TV 2 Livsstil
TV 2 Nyhetene
TV 2 Sport
TV 2 Sport Premium
0630 Nyhetene
17 Nyhetene
1730
1830 Nyhetene
21 Nyhetene
22 Nyhetene
23 Nyhetene
Nyhetene rundt midnatt


== Referanser ==


== Eksterne lenker ==
(no) Offisielt nettsted 
(en) TV 2 Nyhetskanalen – kategori av bilder, video eller lyd på Commons